Diari Oficial de la Generalitat Valenciana


Sumari del DOGV 3667, del 17-01-2000 (2000/232)

DECRET 2/2000, d’11 de gener, del Govern Valencià, pel qual es modifica el Decret 221/1997, de 12 d’agost, del Govern Valencià, pel qual es crea la Comissió Interdepartamental de Dret Civil Valencià.
-------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2000/01/11/2/dof/vci/html**

### Dades del document

Número de DOGV
:   3667

Data del DOGV
:   17-01-2000

Secció del DOGV
:   I. DISPOSICIONS GENERALS

Número del document
:   2000/232


Data del document
:   11-01-2000

Organisme emissor
:   Conselleria de Justícia i Administracions Públiques

Tipus de document
:   Decret

Anàlisi jurídica

 Descriptors 

:   * legislació
    * Dret civil

DECRET 2/2000, d'11 de gener, del Govern Valencià, pel qual es modifica el Decret 221/1997, de 12 d'agost, del Govern Valencià, pel qual es crea la Comissió Interdepartamental de Dret Civil Valencià. [2000/Q232]
  
Les Corts Valencianes, en la sessió del dia 30 d'abril de 1997, van aprovar una moció mitjançant la qual s'instava el Govern Valencià perquè durant l'any 1997 es procedira a la constitució d'una comissió interdepartamental i la posada en funcionament del seminari que estudiara i debatera el desplegament del dret civil valencià.
  
En compliment de la moció de les Corts Valencianes i en virtut d'allò que s'ha disposat en l'article 31 de la Llei 5/1983, de 30 de desembre, de Govern Valencià, per Decret 221/1997, de 12 d'agost, del Govern Valencià, es va crear la Comissió Interdepartamental de Dret Civil Valencià.
  
La nova adscripció orgànica i funcional de les competències del Govern Valencià efectuada pel Decret 13/1999, de 30 de juliol, del president de la Generalitat Valenciana, pel qual s'assignen a la Presidència i a les conselleries determinades competències i es deleguen competències en els vicepresidents del Govern Valencià i en el secretari general de la Presidència, fan necessari que, sense alterar el fonament de la composició i funcions de la Comissió Interdepartamental de Dret Civil Valencià, s'actualitze la seua composició i s'adeqüe a la nova estructura de l'administració de la Generalitat Valenciana.
  
En conseqüència, a proposta del conseller de Justícia i Administracions Públiques i prèvia deliberació del Govern Valencià en la reunió del dia 11 de gener de 2000,
  
DECRETE
  
Article únic
  
Es modifica l'article 1 del Decret 221/1997, de 12 d'agost, del Govern Valencià, pel qual es crea la Comissió Interdepartamental de Dret Civil Valencià, que queda redactat en els següents termes:
  
«Article 1. Creació
  
Es crea la Comissió Interdepartamental de Dret Civil Valencià.
  
La Comissió Interdepartamental estarà formada pels següents membres:
  
- President o presidenta: el conseller o consellera de Justícia i Administracions Públiques.
  
- Vicepresident o vicepresidenta: el director o directora general de Justícia.
  
- Secretari o secretària: el subsecretari o subsecretària del Secretariat del Govern i Relacions amb les Corts.
  
- Vocals:
  
· Un representant de la Conselleria de Cultura, Educació i Ciència, amb rang de director o directora general o equivalent, nomenat pel conseller o consellera del departament.
  
· Un representant de la Conselleria d'Indústria i Comerç, amb rang de director o directora general o equivalent, nomenat pel conseller o consellera del departament.
  
· Un representant de la Conselleria d'Agricultura, Pesca i Alimentació, amb rang de director o directora general o equivalent, nomenat pel conseller o consellera del departament.
  
· Un representant de la Conselleria de Medi Ambient, amb rang de director o directora general o equivalent, nomenat pel conseller o consellera del departament.
  
· Un representant de la Conselleria d'Economia i Hisenda, amb rang de director o directora general o equivalent, nomenat pel conseller o consellera del departament.
  
L'Àrea del Gabinet de Coordinació Interdepartamental de la Presidència exercirà la secretaria administrativa de la Comissió».
  
DISPOSICIONS FINALS
  
Primera
  
Es faculta el conseller o consellera de Justícia i Administracions Públiques per a dictar totes les disposicions que resulten necessàries per al desplegament, execució i compliment d'allò que s'ha disposat en el present decret.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 11 de gener de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Justícia i Administracions Públiques,
  
SERAFÍN CASTELLANO GÓMEZ


Còpia Permalink ELI